Spoštovani starši, dragi učenci,

kako ste preživeli že 2. teden doma z družino. Če želite (samo učenci), me lahko pokličete na Viber, Whatsapp na 041 320 910, pon, tor, čet, pet med 10.in 11. uro. Ker je težko oceniti vaše osvajanje snovi na daljavo, me lahko brez zadržkov pokličete. Straši mi lahko pišete na mail: [lara.brun@os-franaerjavca.si](mailto:lara.brun@os-franaerjavca.si)

Dopis in priponke za delo bom poslala SAMO v zavihek »spletna učilnica«, ki jo najdete na spletni strani OŠ Frana Erjavca, NE BOM pošiljala v »komunikacijo« na e-asistent, ker je med tednom njegovo delovanje velikokrat zablokirano.

Upam, da sledite pouku na daljavo in da ste uspeli narediti vaje (ponovitev snovi) ter zapisali v zvezek novo snov »Višine trikotnikov«

Prihaja nov teden. Zopet sem vam pripravila ponavljanje snovi in samo eno novo snov, ki jo bomo, ko pridemo nazaj v šolske klopi, preverili, pregledali, se pogovorili.

**V ponedeljek, 30.3.** obdelajte novo snov v UČ str. 129. V brezčrtni zvezek zapišite naslov »Simetrale stranic in trikotniku očrtana krožnica«. Narišite poljubni trikotnik (naj bo podoben kot je v učbeniku – ostrokotni trikotnik).

S šestilom naredite simetrale vseh treh stranic – daljic AB, BC in AC (osvojena snov glej UČ str.102 , simetrala daljice – v šestilo vzami dolžino več kot je polovica daljice, šestilo zapičiš npr. v A, narediš zgoraj in spodaj nad daljico AB krožni lok, šestilo zapičiš v B, narediš zgoraj in spodaj nad daljico krožni lok, presečišči povežeš, simetrala dalijice-stranice razpolavlja daljico in je pravokotna na daljico).

Presečišče vseh treh simetral je točka S0, ki je trikotniku očrtana krožnica. Očrtajte krožnico kot je narisano v učbeniku (zapičite šestilo v S0 in odmerite polmer do poljubne točke, npr.A) Če ste natančno izrisali, bo krožnica sekala vse tri točke A, B in C.

S0 povežite z ogliščem A in zapišite nad S0A daljico, r0.

r0 je polmer trikotniku očrtane krožnice

Prepišite kar je v zelenem okvirčku »Očrtana krožnica« z rdečim pisalom.

Za lažjo predstavo si lahko ogledate tudi

<https://eucbeniki.sio.si/matematika7/767/index1.html>

kliknete na rešitve nalog. Spoznal boš, kako po korakih očrtaš krožnico.

**V torek, 31.3.** prepišite in narišite rešene primere »Simetrale stranic in trikotniku očrtana krožnica«. V UČ. str. 129 spodaj 1. primer in str. 130, 2. in 3. primer. Prepišite navodilo, potek načrtovanja (rešitev) in s šestilom in ravnilom načrtajte trikotnike ter jim očrtajte krožnico. Če ste natančno izrisali, bo krožnica sekala vse tri točke A, B in C. Prepišite tudi, kje leži središče očrtanega kroga (na koncu vsakega primera je napisano s poudarjenimi črkami).

**V četrtek, 2.4.** in **petek, 3.4.** obdelajte priponko »Rok se preveri – načrtovanje trikotnikov«. Prilagam tudi priponko »Rešitve Rok se preveri« **Naredite: 1., 2. (brez izmere tc), 3., 4. in 5. nalogo.** Naloge prepišite v zvezek. Izpišite podatke, narišite skico – obkrožite podatke, ki so podani, napišite z besedami potek načrtovanja, načrtajte. Lahko tudi kopirate in rešujete na list, vendar ga prilepite v zvezek.

Če želite, si vse razlage novih snovi ogledate tudi na

<https://eucbeniki.sio.si/matematika7/index.html>

Kliknete kazalo in izberete temo. Najdete pa tudi dodatne vaje.

Bodite nasmejani, zdravi in polni pozitivne energije.

vaša »na daljavo« Lara